Stuur die e-pos aan, of ... - www.bybelkennis.co.za
by Mitch Kalp · Published 26/06/2012 · Updated 28/09/2014
Stuur die e-pos aan, of … – Kobus Kok
Gereeld kom daar via Internet en/of selfoon boodskappe van dit of dat sal met jou gebeur as jy die boodskap lees en aanstuur na 10 persone. Is dit enigsins korrek gesien vanuit 'n Christelike oogpunt , wat is reg en wat nie?
Deesdae kry mens allerlei boodskappe oor epos of sms wat waarsku dat indien mens dit nie aanstuur nie, gaan iets vreesliks met jou gebeur. Die ergste is dat hulle sommer ook nog sê dat mens dit vir tien ander mense moet stuur. Dit is nie Bybels regverdigbaar nie. Nêrens in die Bybel sal mens so iets vind nie. Myns insiens doen dit die Christelike evangelie skade. Iemand wat in IT (rekenaars) spesialiseer het een keer meegedeel dat "hackers" sulke eposse kan gebruik om toegang tot mense se rekenaars te verkry. Deur 'n eenvoudige skakel te skep waarop die onskuldige Christen klik, kan die hackers kosbare inligting van die gebruiker ontvang. Sommige mense maak dan onskuldige Christelike boodskappe oop en wonder hoekom hulle "spam" boodskappe met advertensies kry.
Wees baie versigtig vir boodskappe wat jou verdoem as jy dit nie vir klomp ander mense deurstuur nie. Dit is gewoon nie Bybels regverdigbaar om te sê dat God jou gaan straf omdat jy nie 'n ander ou se epos aan jou vriende "forward" nie. As jy weer so 'n epos kry, dink sommer net aan Romeine 8:38.